Document ID: 31981D0608

ΑΠΟΦΑΣΗ ΤΟΥ ΣΥΜΒΟΥΛΙΟΥ της 31ης Ιουλίου 1981 περί συνάψεως της συμβάσεως περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η διατήρηση και η καλύτερη χρησιμοποίηση των αλιευτικών πόρων του βορειοανατολικού Ατλαντικού οι οποίοι αναπτύσσονται στα ύδατα που ευρίσκονται έξω από τις ζώνες της δικαιοδοσίας των παρακτίων κρατών απαιτούν διεθνή συνεργασία και διεθνείς διαβουλεύσεις-
ότι προς το σκοπό αυτόν και προς αντικατάσταση της συμβάσεως περί της αλιεύσεως στον βορειοανατολικό Ατλαντικό, της 24ης Ιανουαρίου 1959, μια νέα πολυμερής σύμβαση για την αλιεία του βορειοανατολικού Ατλαντικού έγινε αντικείμενο διαπραγματεύσεων, και ότι η Κοινότης έλαβε μέρος σ' αυτές τις διαπραγματεύσεις-
ότι ως συνέχεια των διαπραγματεύσεων αυτών, η κυβέρνηση του Ηνωμένου Βασιλείου, υπό την ιδιότητά της ως θεματοφύλακα, έθεσε προς υπογραφή τη νέα σύμβαση από τις 18 Νοεμβρίου 1980 μέχρι τις 28 Φεβρουαρίου 1981-
ότι κοινοτικοί αλιείς ασκούν δραστηριότητες αλιείας στα ύδατα που καλύπτονται από τη σύμβαση και ευρίσκονται έξω από τις ζώνες της δικαιοδοσίας αλιείας των παρακτίων κρατών, και ότι είναι ως εκ τούτου σκόπιμο, προς το συμφέρον της Κοινότητος, να συμμετάσχει αυτή στη διεθνή συνεργασία για τη διατήρηση και τη χρησιμοποίηση των σχετικών πόρων, προσχωρώντας στη νέα σύμβαση,
ΑΠΟΦΑΣΙΖΕΙ:
Άρθρο 1
Η σύμβαση περί της μελλοντικής πολυμερούς συνεργασίας στον τομέα της αλιείας στον βορειοανατολικό Ατλαντικό εγκρίνεται εξ ονόματος της Ευρωπαϊκής Οικονομικής Κοινότητος.
Το κείμενο της συμβάσεως επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου προβαίνει στην κατάθεση του εγγράφου αποδοχής στην κυβέρνηση του Ηνωμένου Βασιλείου της Μεγάλης Βρετανίας και της Βορείου Ιρλανδίας σύμφωνα με το άρθρο 20 της συμβάσεως (2).
Έγινε στις Βρυξέλλες, στις 13 Ιουλίου 1981.

Labels: 20
5
6